
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS IR INVESTICIJŲ SKYRIUS

SPRENDIMO
„DĖL ŽEMĖS, ŽEMĖS NUOMOS UŽ VALSTYBINĘ ŽEMĘ IR NEKILNOJAMOJO TURTO MOKESČIŲ LENGVATŲ JURIDINIAMS ASMENIMS, RĖMUSIEMS ŠVIETIMO, KULTŪROS, SOCIALINIUS IR (AR) SPORTO PROJEKTUS ŠIAULIŲ MIESTO SAVIVALDYBĖJE, SUTEIKIMO“ PROJEKTO
AIŠKINAMASIS RAŠTAS

2023 m. lapkričio 23 d.
Šiauliai


Sprendimo projekto tikslas – suteikti 2023 metų žemės, žemės nuomos už valstybinę žemę ir nekilnojamojo turto mokesčių lengvatas juridiniams asmenims, rėmusiems švietimo, kultūros, socialinius ir (ar) sporto projektus Šiaulių miesto savivaldybėje pagal priedą (pridedama).
Vadovaujantis Mokesčių lengvatų teikimo taisyklių, patvirtintų Šiaulių miesto savivaldybės tarybos 2016 m. rugpjūčio 25 d. sprendimo Nr. T-329 „Dėl Mokesčių lengvatų teikimo taisyklių patvirtinimo“ 1 punktu, 14 punktu (suvestinė redakcija nuo 2023-09-08), Savivaldybės tarybos sprendimais suteikiamos žemės, žemės nuomos už valstybinę žemę ir (ar) nekilnojamojo turto mokesčių lengvatos juridiniams asmenims, remiantiems švietimo, kultūros, socialinius ir (ar) sporto projektus pagal Savivaldybės tarybos sprendimu patvirtintas Mokesčių lengvatų juridiniams asmenims, remiantiems švietimo, kultūros, socialinius ir (ar) sporto projektus Šiaulių miesto savivaldybėje, teikimo taisykles, gavus Savivaldybės mero potvarkiu sudarytos prašymų svarstymo komisijos išvadas.
Mokesčių lengvatų juridiniams asmenims, remiantiems švietimo, kultūros, socialinius ir (ar) sporto projektus Šiaulių miesto savivaldybėje, teikimo taisyklės (toliau – Taisyklės), patvirtintos Šiaulių miesto savivaldybės tarybos 2017 m. rugsėjo 7 d. sprendimo Nr. T-331 „Dėl švietimo, kultūros ir sporto projektų rėmimo skatinimo“ 2 punktu (suvestinė redakcija nuo 2023-04-01). Taisyklėse nustatyta mokesčių lengvatų teikimo juridiniams asmenims, teikiantiems paramą švietimo, kultūros, socialiniams ir sporto projektams, tvarka, lengvatų rūšys ir subjektai, turintys teisę jas gauti.
Vadovaujantis Taisyklių 2 punktu, Paramos teikėjams, rėmusiems miestą reprezentuojančias sporto komandas, reprezentacinius Šiaulių miesto renginius, olimpinės ir parolimpinės rinktinės kandidatus ar narius, meno kolektyvus ir atlikėjus, menininkus, turinčius meno kūrėjo statusą, švietimo inovacijų projektus ar akredituotus socialinės priežiūros paslaugų teikėjus (toliau – Paramos gavėjas), suteikiamos žemės, žemės nuomos už valstybinę žemę ir (ar) nekilnojamojo turto mokesčių, mokamų į Šiaulių miesto savivaldybės biudžetą, lengvatos. 
Vadovaujantis Taisyklių 3 punktu, Paramos teikėjui mokesčių lengvatos teikiamos, jei parama teikiama vadovaujantis Lietuvos Respublikos labdaros ir paramos įstatymu. Taip pat Taisyklėse numatyta, kad mokesčių lengvatos Paramos teikėjui teikiamos, jei yra įvykdytos šios sąlygos:
.	pasirašyta Paramos sutartis su Savivaldybės tarybos sprendimu patvirtintame Paramos gavėjų sąraše nurodytu Paramos gavėju (2023 metų Paramos gavėjų sąrašas patvirtintas Šiaulių miesto savivaldybės tarybos 2023-03-02 sprendimu Nr. T-55); 
.	pasirašytoje Paramos sutartyje numatyta suteikti ne mažesnę kaip 1 tūkst. Eur paramą Paramos gavėjui;
.	pasirašytos Paramos sutarties pagrindu Paramos gavėjui suteikta parama.

Taisyklėse numatyta, kad mokesčių lengvatos teikiamos tik einamaisiais metais apskaičiuotiems mokesčiams.
Paramos teikėjas Savivaldybės tarybos sprendimu atleidžiamas nuo einamųjų biudžetinių metų mokesčių ar jų dalies – 50 proc. paramai skirtos sumos, bet ne daugiau kaip nuo visų mokesčių sumos, mokamos į savivaldybės biudžetą per einamuosius metus.
Prašymus dėl mokesčių lengvatų taikymo, parėmus kultūros ir (ar) sporto projektus, juridiniai asmenys turėjo pateikti iki einamųjų metų lapkričio 15 dienos.  Prašymus iš viso pateikė 38 juridiniai asmenys, iš jų viena įmonė – IĮ „Osvaldo Kšanio“ prašymą pateikė po lapkričio 15 d. (20 d.). Prašymus svarstė Savivaldybės mero 2023-04-24 potvarkiu Nr. M-107 sudaryta Mokesčių lengvatų juridiniams asmenims, remiantiems švietimo, kultūros, socialinius ir (ar) sporto projektus, prašymų svarstymo komisija (toliau – Prašymų svarstymo komisija). Prašymų svarstymo komisija, atsižvelgdama į tai, kad nurodytos įmonės pateikto prašymo pradelsimo terminas yra nedidelis, rekomenduoja Savivaldybės tarybai suteikti mokesčių lengvatą. Vadovaujantis Prašymų svarstymo komisijos išvada (2023-11-21 protokolas Nr. VAK-610), siūloma suteikti mokesčių lengvatas pateiktame priede nurodytiems 38 juridiniams asmenims. 
Bendra rėmimo suma, kuria Paramos teikėjai (juridiniai asmenys) parėmė Paramos gavėjus (sporto komandas ar sportininkus) sudaro 535,35 tūkst. Eur. Paramą gavo 14 Paramos gavėjų, patvirtintų Šiaulių miesto savivaldybės tarybos 2023-03-02 sprendimu Nr. T-55:

Paramos gavėjas	Rėmimo suma, Eur
Šiaulių vyrų regbio komanda „Vairas-Kalvis-Jupoja-Šiauliai“	78 602,00
Šiaulių vyrų futbolo komanda „FA Šiauliai“ 	94 200,00
Šiaulių vyrų krepšinio komanda „Šiauliai“	264 848,00
Šiaulių moterų futbolo komanda „Gintra“	10 000,00
Šiaulių vyrų tinklinio komanda „Elga-Grafaitė-SC Dubysa“ 	11 400,00
Šiaulių regbio komanda „Baltrex-Šiauliai“	6 000,00
BĮ Lengvosios atletikos ir sveikatingumo centras	5 000,00
Šiaulių vyrų rankinio komanda „RK Šiauliai“	1 000,00
Šiaulių motociklų sporto komanda „WBR Racing Team“	5 800,00
Šiaulių paplūdimio tinklinio komanda „Monika Paliukienė – Ainė Paupelytė“	35 000,00
Europos motokroso čempionato etapas	10 000,00
Šiaulių moterų žolės riedulio komanda „Ginstrektė-ŠSG“	5 500,00
Šiaulių vyrų regbio komanda „Šiauliai“	8 000,00
	535 350,00


Savivaldybės tarybos 2017 m. rugsėjo 7 d. sprendimo Nr. T-331 (suvestinė redakcija nuo 2023-04-01) 3 punktu nustatyta, kad bendras mokesčių lengvatų dydis visiems juridiniams asmenims, remiantiems švietimo, kultūros, socialinius ir (ar) sporto projektus, negali viršyti 500 tūkst. eurų per metus.
Šiame sprendime juridiniams asmenims suteikiamų mokesčių lengvatų bendra suma sudaro 247,9 tūkst. Eur, iš jų – žemės mokesčio lengvatos dydis – 7,0 tūkst. Eur, valstybinės žemės nuomos mokesčio lengvatos dydis – 57,0 tūkst. Eur, nekilnojamojo turto mokesčio lengvatos dydis – 183,9 tūkst. Eur. Savivaldybės tarybos 2023 m. lapkričio 9 d. sprendimu Nr. T-413 suteiktų mokesčių lengvatų bendrą sumą sudarė 182,8 tūkst. Eur (bendrai suteiktų mokesčių lengvatų suma sieks 430,7 tūkst. Eur).


Sprendimo projekte aptariami klausimai reguliuojami Lietuvos Respublikos vietos savivaldos įstatymo 15 straipsnio 2 dalies 14 punktu, Lietuvos Respublikos žemės mokesčio įstatymo 7 straipsniu, 8 straipsnio 3 dalimi, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.8 papunkčiu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Mokesčių lengvatų teikimo taisyklių, patvirtintų Šiaulių miesto savivaldybės tarybos 2016 m. rugpjūčio 25 d. sprendimo Nr. T-329 „Dėl Mokesčių lengvatų teikimo taisyklių patvirtinimo“ 1 punktu, 14 punktu (suvestinė redakcija nuo 2023-09-08), Šiaulių miesto savivaldybės tarybos 2017 m. rugsėjo 7 d. sprendimu Nr. T-331 „Dėl švietimo, kultūros, socialinių ir sporto projektų rėmimo skatinimo“ (suvestinė redakcija nuo 2023-04-01).


Sprendimo projekte numatoma suteikti 2023 metų žemės, žemės nuomos už valstybinę žemę ir nekilnojamojo turto mokesčių lengvatas juridiniams asmenims, rėmusiems švietimo, kultūros, socialinius ir (ar) sporto projektus Šiaulių miesto savivaldybėje pagal priedą (pridedama).

Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Priėmus sprendimą teigiamos pasekmės – bus įgyvendinti Savivaldybės tarybos įsipareigojimai taikyti mokesčių lengvatas juridiniams asmenims, remiantiems švietimo, kultūros, socialinius ir (ar) sporto projektus Šiaulių mieste. Sprendimo įgyvendinimas aktyvins paramą švietimo, kultūros, socialinių ir sporto sričių Šiaulių mieste.      
Neigiamos pasekmės – Savivaldybės biudžetas neteks dalies pajamų.


Priėmus šį sprendimą kiti Šiaulių miesto savivaldybės sprendimai nebus keičiami.


Papildomų teisės aktų sprendimo įgyvendinimui priimti nereikia.

Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Įgyvendinus šį sprendimą, Savivaldybės biudžetas neteks 247,9 tūkst. Eur.  

Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Antikorupciniu požiūriu sprendimo projektas nevertintas, antikorupcinio vertinimo pažyma nepridedama, nes šis sprendimo projektas nėra susijęs nė su vienu atveju, išvardintu Lietuvos Respublikos korupcijos prevencijos įstatymo 8 straipsnio 1 dalyje.

Sprendimo projektą parengė Šiaulių miesto savivaldybės administracijos Ekonomikos ir investicijų skyrius. Ekonomikos ir investicijų skyriaus vedėja – Aistė Petkuvienė. Tiesioginis rengėjas – vyr. specialistė, Brigita Mareckienė, tel. (8 41) 383437. Projekto iniciatoriai: Mokesčių lengvatų juridiniams asmenims, remiantiems švietimo, kultūros, socialinius ir (ar) sporto projektus, prašymų svarstymo komisija, Ekonomikos ir investicijų skyrius.

Numatomo teisinio reguliavimo poveikio vertinimo rezultatai.
Neatlikta ir nenumatyta.



Skyriaus vedėja			        		             		 	Aistė Petkuvienė















